Grenzbote

Grenzbote bol denník v nemeckom jazyku, ktorý vychádzal na Slovensku do roku 1945.

Po vzniku Česko-slovenskej republiky bol Grenzbote spoločenský a hospodársky denník s podnázvom Unabhängiges Wirtschaftspolitisches Organ für die Interessen der Slovakei.
Od r. 1939 bol Grenzbote nemecký politický denník, ktorý vychádzal v Bratislave. Jeho motto bolo : Freiheits und Fortschritt.  Bol úradným orgánom nemeckej národnostnej skupiny a nemeckých organizácií na Slovensku. Prinášal materiály o nemeckej otázke doma aj vo svete, ďalej príspevky o kultúrnom, hospodárskom (burza, obchod, remeslá), sociálnom a športovom živote. Mal prílohu Der Kleine Grenzbote. Grenzbote prevzal predplatiteľský stav časopisu Neue Pressburger Zeitung, ktorý 15. mája 1939 zanikol  - pozri príspevok v novinách 175-ročný "Pressburger Zeitung" zaniká

Redaktor a vydavateľ
 hlavný redaktor : Árpád v. Simonyi, Eugen Engyeli, Eugen Holly, (od r. 1938) Ferdinand Meiszner, neskôr Friß Fiala
 zástupca hlavného redaktora : Anton Brezina
 zodpovedný redaktor : Gustav Mauthner, Hubert Otto Birke, Eugen Engyeli, Eugen Holly, Ferd. Fleischhacker, (od r. 1939) Ferdinand Fleischhacker ako Chef vom Dienst
 majiteľ a vydavateľ : Iván von Sinomyi s. Erben, vyd. Árpád v. Simonyi, (od r. 1939) Buch - und Zeitungsgenossenschaft m. b. H., ved. vyd. Karl Glaser

Periodicita 
Do roku 1919 vychádzal pod názvom Westungarische Grenzbote. 
 1919 - roč. XLVIII. - 284 čísiel - po 4-24 s.
 1920 - roč. XLIX. - 220 čísiel - po 4-24 s.
 ...
 1925 - roč. LIV. - 297 čísiel - po 6-20 s.
 ...
 1930 - roč. LX. - 354 čísiel - po 4-16 s.
 ...
 1935 - roč. LXV. - 351 čísiel - po 4-16 s.
 1936 - roč. LXVI. - 355 čísiel - po 4-20 s.
 1937 - roč. LXVII. - 353 čísiel - po 4-28 s.
 1938 - roč. LXVIII. - 354 čísiel - po 4-24 s.
 1939 - roč. LXIX. - 352 čísiel - priemerne po 10 s.
 1940 - roč. LXX. - 352 čísiel - po 4-10 s.
 1941 - roč. LXXI. - 351 čísiel - priemerne po 10 s.
 1942 - roč. LXXII. - 352 čísiel - priemerne po 10 s.
 1943 - roč. LXXIII. - 353 čísiel - priemerne po 10 s.
 1944 - roč. LXXIV. - 351 čísiel - po 4-10 s.
 1945 - roč. LXXV. - 87 čísiel - po 2-4 s. - vychádzal do 31. 2. 1945

Noviny vychádzali denne okrem pondelka, denne ráno, v pondelok na obed (neskôr vychádzali aj v pondelok)

Referencie

Noviny v elektronickej podobe 
 Grenzbote - dostupné v Digitálnej knižnici UKB

Zdroj 
 GRENZBOTE. In Bibliografia periodík na Slovensku v rokoch 1939 - 1944. Zost. Michal Fedor. Martin : Matica slovenská, 1969. 550 s.
 GRENZBOTE. In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Denníky na Slovensku
Nemci na Slovensku